โรงตึ๊งเตรียมลดดอกเบี้ยช่วยน้ำท่วม
โรงรับจำนำกทม.เตรียมลดดอกเบี้ยช่วยน้ำท่วมผ่อนผันทรัพย์หลุดจำนำ 2เดือน
14 ต.ค. 2554

โรงรับจำนำกทม.เตรียมลดดอกเบี้ยช่วยน้ำท่วมผ่อนผันทรัพย์หลุดจำนำ 2เดือน รายงานข่าวจากสถานธนานุบาลกรุงเทพมหานคร (โรงรับจำนำกทม.) เปิดเผยว่า โรงรับจำนำกทม.ได้ การขยายเวลาการตามซื้อคืนทรัพย์หลุดจำนำจึงขยายเวลาการตามซื้อคืนทรัพย์หลุดจำนำออกไปอีก 2 เดือนให้กับลูกค้าผู้จำนำทรัพย์ในเดือนพ.ค. 2554 ซึ่งทรัพย์ดังกล่าวจะหลุดเป็นสิทธิ์ของกรุงเทพมหานครในเดือนพ.ย.  2554  โดยจะขยายเวลาการตามซื้อคืนทรัพย์หลุดจำนำออกไปถึงสิ้นเดือนธ.ค.  2554  เพื่อเป็นการช่วยเหลือและบรรเทาความเดือดร้อนให้แก่ลูกค้าที่ไม่สามารถมาส่งดอกเบี้ยหรือไถ่ถอนได้ทันตามกำหนด  
ในขณะเดียวกันได้เตรียมเสนอคณะกรรมการสถานธนานุบาลกรุงเทพมหานครพิจารณาประกาศลดอัตราดอกเบี้ยรับจำนำ และในกรณีที่ผู้ประสบภัยน้ำท่วมที่มีปัญหาในการเก็บรักษาทรัพย์สินที่มีค่า สามารถนำทรัพย์สินที่มีค่ามาจำนำไว้ที่สถานธนานุบาลกรุงเทพมหานคร ซึ่งมีห้องมั่นคง (STONG ROOM)ที่ปลอดภัย และระบบการจัดเก็บที่ดี โดยเสียดอกเบี้ยในอัตราต่ำเช่นกัน